**Cântec pentru fata mea**

*Bucovu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

cântec pentru fata mea

Fata mea, brânduşa mea,

Eşti floare de peruzea,

Nu trage perdelele,

Las’ să intre stelele,

Să-ţi închidă pleoapele,

Să-ţi dezlege apele,

Ştrengăriţa dorului

Din uşa pridvorului,

Sufle-ţi mama în cucui

Ca să ai o viaţă şui,

Îţi păzeşte tata veacul

Ca să nu te-nţepi cu acul,

Eşti şi floare şi mister

Eşti minunea mea din Cer,

De ne jucăm de-a plecarea,

Tu să nu îţi pierzi cărarea,

Gândeşte-te c-am să dorm

Lângă visul tău din somn

Să-ţi fac nopţile frumoase

Cu doine şi cu irmoase,

De ţi-e frig şi ţi-e târziu,

Strigă-mă că am să viu

Să te văd, să te sărut,

Firicelul meu de lut…